Id-Deċiżjoni tal-Kummissjoni
tal-15 ta’ Ottubru 1999
Li tistabbilixxi listi proviżorji ta’ stabbilimenti ta’ pajjiżi terzi minn fejn l-Istati Membri jawtorizzaw l-importazzjoni ta’ kapuljat u ikel li fih il-laħam
(innotifikata taħt dokument numru K(1999) 3333)
(Test b’rilevanza għaż-ŻEE)
(1999/710/KE)
IL-KUMMISSJONI TAL-KOMUNITAJIET EWROPEJ,
Wara li ikkunsidrat it-Trattat li jistabbilixxi l-Komunità Ewropea.
Wara li ikkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-twaqqif, għal xi żmien biss, ta’ listi proviżorji ta’ stabbilimenti ta’ pajjiżi terzi minn fejn Stati Membri huma awtorizzati li jimpurtaw ċerti prodotti ta’ oriġini mill-annimal, prodotti tas-sajd jew molluski ħajjin bivalvi (’), kif emendat bid-Deċiżjoni 98/603/KE [1], u b’mod partikolari l-Artikolu 2(1) tagħha,
(1) Billi d-Deċiżjoni tal-Kunsill 79/542/KE [2], kif l-aħħar emendata bid-Deċiżjoni tal-Kummissjoni 199/417/KE [3], tikkompila lista ta’ pajjiżi terzi minn fejn l-Istati Membri jawtorizzaw l-importazzjoni ta’ laħam frisk u prodotti tal-laħam:
(2) Billi d-Direttiva tal-Kunsill 94/65/KE [4] tippreskrivi l-kondizzjonijiet għall-produzzjoni, tqegħid fuq is-suq u importazzjoni ta’ kapuljat u ikel li fih il-laħam;
(3) Billi l-Kummissjoni rċeviet minn għand ċerti pajjiżi terzi listi ta’ stabbilimenti, b’garanziji li huma jissodisfaw bis-sħiħ il-kondizzjonijiet relattivi tas-saħħa tal-Komunità’ u jekk stabbiliment jonqos minn dan, l-attivitajiet ta’ esportazzjoni tiegħu għall-Komunità Ewropea jiġu sospiżi;
(4) Billi ma kienx possibbli għall-Kummissjoni li taċċerta konformità ta’ l-istabbilimenti fil-pajjiżi terzi kollha mal-kondizzjonijiet tal-Komunità’ u l-validità tal-garanziji ipprovduti mill-awtoritajiet kompetenti;
(5) Billi, sabiex ikun possibbli li jsir negozju fil-kapuljat u ikel li fih il-laħam, minn dawn il-pajjiżi, hemm bżonn li tiġi stabbilita lista ta’ l-istabbilimenti imsemmija hawn fuq;
(6) Billi listi proviżorji ta’ stabbilimenti li jipproduċu kapuljat u ikel li fih il-laħam jistgħu għalhekk jiġu kompilati skond il-proċedura msemmija fid-Deċiżjoni 95/408/KE fir-rigward ta’ ċerti pajjiżi;
(7) Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
1. L-Istati Membri jawtorizzaw l-importazzjoni ta’ kapuljat u ikel li fih il-laħam minn għand l-istabbilimenti elenkati fl-Anness hawn mehmuż.
2. L-importazzjoni ta’ kapuljat u ikel li fih il-laħam tibqa soġġetta għall-provedimenti veterinarji tal-Komunità adottati band’oħra.
L-Artikolu 2
Din id-Deċiżjoni għandha tibda sseħħ b’effett mill-20 ta’ Ottubru 1999.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-15 ta’ Ottubru 1999.